Indoneziyada orangutanlarning yangi turi aniqlandi

Xalqaro olimlar guruhi orangutanlarning Shimoliy Sumatra viloyatidagi (Indoneziya) chekka hududda yashovchi yangi, uchinchi turini aniqladi. Bu haqda National Geographic xabar bermoqda.

Ularga Tapanuli Orangutani deb nom berildi.
Ular aslida 20 yil avval topilgandi, biroq olimlar jonivorlar genomi va bosh suyagi morfologiyasini kompleks o‘rganishdan so‘ng uzil-kesil xulosaga keldi.
Tadqiqot natijalari Tapanuli orangutanlarining ajdodlari boshqa ikki tur — Sumatra va Kalimantan orangutanlari ajdodlaridan taxminan 3,3 million yil avval ajralganini ko‘rsatdi.
Yangi tur yo‘qolib ketish xavfi ostida, ularning soni 800 dan oshmaydi.